“લે કાકી નથ્ય એમાં તમી બેનભારું વાતું ના વડા કરવા બેઠાને ઘેર તારો બાપ સાશ્યની વાટ જોવે છે.” મોંઘીની મા આવું બોલી ત્યાં તો વાહાંમાં લીલી હોટીનો સબાકો બોલ્યો હોય એમ હું બેવડો થઇ ગ્યોને થ્યું કે આ બધાને ભાઈ બેન શિવાયના કોઈ બીજા સબંધ નય દેખાતા હોય! ત્યાં મારી મા આવીને સાશ્ય દીધી એટલે મા-દીકરી થઇ રવાના પણ મને શેન નો પડે ભાઈ, આ મોંઘલીની મા વારે ઘડીએ મોંઘીનો ભાઈ બનાવે સે એને કેમ કરી અટકાવું. પણ આમને આમ સોમાસુ પૂરું થ્યુંને મોંઘીના ઘરનાં એ તો પેટી પટારા બાંધી કમાવા નીકળવાના હતા એની આગલી રાત્યે ભારી હિંમત કરી મેં.